Ei bine, în Siria, președintele a promis
să ia în considerare reformele
după o săptămână de proteste violente
în orașul sudic Daraa.
Dar acest lucru nu i-a oprit pe protestatari,
care au cerut manifestări
la nivel național în ziua de vineri.
Mii de oameni au ieșit joi în stradă
pentru a-i jeli pe oamenii despre care
spun că au fost împușcați
în timpul represiunii guvernului.
Se zvonește faptul că Bashar al-Assad
va vorbi națiunii peste câteva ore
pentru a încerca să calmeze situația.
Rula Amin este în direct cu noi din Damasc.
Rula, după cum spuneam, președintele
urmează să se adreseze națiunii sale.
Acesta a făcut niște concesii destul de
substanțiale, dar acestea nu par să aibă
– sau cel puțin nu știm încă -
dacă vor avea un impact asupra protestelor.
Da, rămâne de văzut.
Cu toate acestea, am vorbit cu mulți sirieni,
inclusiv cu cei din Daraa.
Părerile legate de aceste măsuri
sunt împărțite.
Acum, activiștii și opozanții radicali
sunt foarte sceptici și spun că
acestea sunt doar vorbe goale
și nu va schimba prea multe.
Alții spun că oferă președintelui
prezumția de nevinovăție și
că acesta este un început bun.
Haideți să îi dăm răgaz.
Poate acest lucru se va materializa.
Și, poate, va exista o schimbare în Siria
fără ca oamenii să iasă în stradă
sau să fie forțați să facă acest lucru.
Trebuie să ne amintim, totuși,
că protestele au avut loc doar în Daraa
în ciuda celor șapte zile de conflicte
foarte puternice, unde zeci de oameni
au fost uciși.
În capitală, atmosfera a rămas calmă,
la fel ca și în restul orașelor siriene.
Acum, azi, va fi o provocare și un test,
atât pentru activiști și opoziție,
cât și pentru guvern.
Dacă oamenii ies în stradă în alte orașe,
poate concesiunile au fost făcute prea târziu.
În caz contrar, înseamnă că președintele
a reușit să stăpânească criza din Daraa
și că unii oameni, unii sirieni,
cel puțin l-au înțeles și îi acordă timp
și au încredere în aceste noi măsuri.
Dar cât de surprinzător este faptul că
toate măsurile au fost prezentate,
ținând cont de contextul actual și
având în vedere că acesta este un regim
care are o istorie a represiunilor brutale
asupra oricărui tip de răscoală?
Da, într-adevăr, acum șase luni,
nimeni nu ar fi visat că acest tip
de concesii ar fi fost făcute în Siria,
dar în urmă cu o lună totul părea foarte logic.
Am ajuns aici duminică și din acel moment
era evident faptul că atât poporul sirian,
cât și guvernul își dau seama că
schimbarea va surveni în Siria,
iar guvernul știe că nu poate continua
cu vechile sale reguli.
Președintele a spus clar că înțelege
această nevoie a reformei și o va face.
Oamenii o doresc acum,
doresc să fie o reformă serioasă,
semnificativă și nu vor să mai aștepte.
Dar este o cursă contratimp.
Unii oameni cred acum că însuși
președintele dorește schimbarea, dar și că
acesta este înconjurat de un grup de oameni
sau chiar de sistemul în sine,
ceea ce nu îi permite să facă ce vrea.
E un fel de a-i oferi prezumția de nevinovăție.
Protestul din Siria, din Daraa, a pus
și mai multă presiune asupra guvernului
pentru ca acesta să simtă că
trebuie să acționeze urgent
înainte de a fi prea târziu.
Deci, deocamdată, se pare că
președintele dorește și este hotărât
să țină sub control criza din Siria.
Oamenii vor să se asigure că și el e hotărât
să aducă schimbări în Siria și nu doar
pentru a contracara criza.
Bineînțeles, vom urmări evoluția de acolo
cu tine, Rulla.
Mulțumesc foarte mult, Rulla, din Damasc.